stanford-oval/wikipedia huggingface dataset:
Gallienuksen riemukaari

Gallienuksen riemukaari.
Gallienuksen riemukaari (lat. Arcus Gallieni, ital. Arco di Gallieno) on antiikin aikainen riemukaari Roomassa. Se oli alun perin Porta Esquilina -niminen portti Serviuksen muurissa. Portin muutti riemukaareksi vuonna 262 roomalainen ritari Marcus Aurelius Victor. Se omistettiin keisari Gallienukselle ja hänen vaimolleen Cornelia Saloninalle.
Riemukaaren piirtokirjoituksessa lukee:
»GALLIENO CLEMENTISSIMO PRINCIPI CVIVS INVICTA VIRTVS SOLA PIETATE
SVPERACTA EST ET SALONONAE SANCTISSIMAE AVGVSTAE AVRELIVS
VICTOR V[IR] E[GREGIVS] DICTATTISSIMVS NVMINI MAIESTATISQVE EORVM»
eli Aurelius Victor, suurenmoinen mies, [omistaa tämän riemukaaren] täydellä antaumuksella pyhälle Cornelia Saloninalle ja Gallienukselle, kaikista inhimillisimmälle keisarille, jonka voittamattoman hyvyyden ylittää ainoastaan hänen velvollisuudentuntonsa.
Raymond Tissot

Jacques Raymond Tissot (2. elokuuta 1919 Oyonnax, Ain, Ranska – 19. joulukuuta 1985) oli ranskalainen yleisurheilija, jonka päälajit olivat kiekon- ja keihäänheitto.
Tissot sijoittui Oslon EM-kilpailuissa 1946 kiekonheitossa kahdeksanneksi tuloksella 44,11 m sekä karsiutui keihäänheitossa tuloksella 57,63 m. Lontoon 1948 olympialaisissa hän osallistui vain keihäänheittoon ja karsiutui tuloksella 58,19 m.
Ranskan mestaruuden 176-senttinen ja 82-kiloinen Tissot voitti keihäänheitossa vuosina 1945–1949 ja 1951. Hän paransi maansa keihäänheittoennätystä kolmasti: 62,98 m vuonna 1946 sekä 63,61 m ja 64,33 m seuraavana vuonna.
Henkilökohtaiset ennätykset

Keihäänheitto: 64,33 cm (1947)
Kiekonheitto: 47,18 m (1946)
Kuulantyöntö: 14,45 m (1946)
Aleg Syrovatski

Aleg Syrovatski (s. 3. kesäkuuta 1934 Pariisi, Ranska) on entinen ranskalainen yleisurheilija, jonka päälaji oli keihäänheitto.
Syrovatski sijoittui Tukholman EM-kilpailuissa 1958 keihäänheitossa 15:nneksi tuloksella 61,99 m. Karsinnassa hän heitti tuloksen 69,48 m. Neljä vuotta aiemmin Bernin EM-kilpailuissa hän karsiutui tuloksella 55,22 m.
Ranskan mestaruuden Syrovatski voitti vuonna 1954. Hän heitti uransa pisimmän heiton 72,68 m vuonna 1958.
Östra Vemmerlöv

| Östra Vemmerlöv |
| --- | --- |
 Östra Vemmerlövin kirkko
 Östra Vemmerlöv
 Koordinaatit: 55°35′36″N, 14°13′26″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Simrishamn
Väkiluku (31.12.2023):  212
Östra Vemmerlöv on taajama Simrishamnin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 212 asukasta.
Aiheesta muualla

Kuvia tai muita tiedostoja aiheesta Östra Vemmerlöv Wikimedia Commonsissa
Jean-Charles Trouabal

| Mitalit> Maa:   Ranska.Miesten pikajuoksu.MM-kilpailut  | Mitalit> Maa:   Ranska.Miesten pikajuoksu.MM-kilpailut  | Mitalit> Maa:   Ranska.Miesten pikajuoksu.MM-kilpailut  | Maa:   Ranska> Miesten pikajuoksu. |
| --- | --- | --- | --- |
|  Hopeaa | Tokio 1991 | 4×100 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Split 1990 | 4×100 metriä |  |
|  Kultaa | Helsinki 1994 | 4×100 metriä |  |
|  Hopeaa | Split 1990 | 200 metriä |  |
| Universiadit  | Universiadit  | Universiadit  |  |
|  Pronssia | Duisburg 1989 | 4 × 100 m |  |
Jean-Charles Trouabal (s. 20. toukokuuta 1965 Pariisi) on entinen ranskalainen pikajuoksija, jonka päämatka oli 200 metrin juoksu.
Trouabal saavutti Splitin EM-kilpailuissa 1990 hopeaa 200 metrin juoksussa ajalla 20,31 s. Lisäksi hän voitti kultaa 4 × 100 metrin viestijuoksussa, jossa hän juoksi kolmannen osuuden ja teki yhdessä Max Morinièren, Daniel Sangouman ja Bruno Marie-Rosen kanssa maailmanennätyksen 37,79 s. Seuraavana vuonna Tokion MM-kilpailuissa hän sijoittui 200 metrillä parhaana eurooppalaisena kuudenneksi ajalla 20,58 s ja saavutti viestin kolmannen osuuden juoksijana hopeaa ajalla 37,87 s Yhdysvaltain parantaessa maailmanennätystä aikaan 37,50 s.
Stuttgartin MM-kilpailuissa 1993 Trouabal sijoittui 200 metrillä kuudenneksi omalla ennätyksellään 20,20 s. Viestin välierissä Ranska hylättiin. Helsingin EM-kilpailuissa 1994 Trouabal sijoittui 200 metrillä viidenneksi ajalla 20,70 s ja voitti viestissä kultaa Ranskan joukkueen saadessa loppuajan 38,57 s. Göteborgin MM-kilpailuissa 1995 hän karsiutui 200 metrin välierissä ja keskeyttämiseen välierissä päättyi Ranskan viestijoukkueenkin urakka.
Trouabal voitti Ranskan mestaruuden 100 metrillä vuosina 1992–1994 sekä 200 metrillä vuosina 1988 ja 1990–1995.
Henkilökohtaiset ennätykset

60 metrin juoksu (hallissa): 6,65 (1992)
100 metrin juoksu: 10,19 (1993)
200 metrin juoksu: 20,20 (1993)
300 metrin juoksu: 32,42 (1989)
400 metrin juoksu: 46,92 (1990)
Aiheesta muualla

Jean-Charles Trouabal Kansainvälinen yleisurheiluliitto. (englanniksi)
| --- | --- |
Auktoriteettitunnisteet: Henkilöt :  World Athletics  Tilastopaja 🔒
Baskemölla

| Baskemölla |
| --- | --- |

 Baskemölla
 Koordinaatit: 55°35′31″N, 14°18′57″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Simrishamn
Väkiluku (31.12.2023):  297
Baskemölla on taajama Simrishamnin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 297 asukasta.
Aiheesta muualla

Kuvia tai muita tiedostoja aiheesta Baskemölla Wikimedia Commonsissa
Adam Smith

| Adam Smith |
| --- | --- |
 Adam Smith
Henkilötiedot
Syntynyt: 16. kesäkuuta 1723 Kirkcaldy, Skotlanti, Yhdistynyt kuningaskunta
Kuollut: 17. heinäkuuta 1790 (67 vuotta) Edinburgh, Skotlanti, Yhdistynyt kuningaskunta
Koulutus ja ura
Koulukunta:  klassinen liberalismi
Vaikutusalueet:  poliittinen filosofia, talous, moraalifilosofia
Tunnetut työt:  Kansojen varallisuus
Väitöstyön ohjaaja:  Francis Hutcheson
 Nimikirjoitus
Adam Smith, FRSA, (16. kesäkuuta (J: 5. kesäkuuta) 1723 Kirkcaldy, Skotlanti, Yhdistynyt kuningaskunta – 17. heinäkuuta 1790 Edinburgh, Skotlanti, Yhdistynyt kuningaskunta) oli skotlantilainen moraalifilosofi, joka oli kiinnostunut yhteiskuntaa koskevien periaatteiden kokonaisvaltaisesta analyysistä. Hän oli yksi skotlantilaisen valistuksen avainhahmoja. Smithiä pidetään poliittisen taloustieteen ja nykyaikaisen (kansan)taloustieteen isänä, vapaakaupan varhaisena kannattajana ja keskeisenä klassisena liberaalina. Hänen tunnetuin teoksensa on vuonna 1776 julkaistu Kansojen varallisuus. Vaikka taloudellisessa toiminnassa Smith katsoi ihmisten tavoittelevan omaa etua, kirjassaan Ihmisen niistä luonteenpiirteistä, jotka voivat vaikuttaa muiden onneen ja menestykseen välttää itsekkyyttä ja tarjoaa vastaukseksi sympatian.
Elämä

Adam Smith oli nuorena heiveröinen poika, mutta opiskeli ahkerasti. Hän opiskeli sosiaalifilosofiaa Glasgow'n ja Oxfordin yliopistoissa. Valmistuttuaan hän toimi luennoitsijana Edinburghin yliopistossa Skotlannissa ja työskenteli yhdessä David Humen kanssa valistusaikakaudella. Hänestä tuli Ison-Britannian arvostetuin filosofi Thomas Reidin ohella (molemmat olivat elinaikanaan jopa David Humea arvostetumpia), ja brittihallinto antoi Smithille mahdollisuuden valita virkansa vapaasti. Kaikkien hämmästykseksi Smith halusi itselleen tullimiehen viran.
Smith on haudattu Canongaten hautausmaalle Edinburghiin.
Teokset

Kansojen varallisuus: Tutkimus sen olemuksesta ja tekijöistä. 1. nide.  (An Inquiry into the Nature and Causes of the Wealth of Nations, 1776.)  Suomentanut sekä Adam Smithin elämäkerralla ynnä E. Cannanin mukaan selityksillä varustanut Toivo T. Kaila. Porvoo:  WSOY, 1933.  Sarja: Sivistys ja tiede 93
Kansojen varallisuus.  (An Inquiry into the Nature and Causes of the Wealth of Nations, 1776.)  Suomentanut Jaakko Kankaanpää. Helsinki:  WSOY, 2015.  ISBN 978-951-0-40426-3
Ihmisen niistä luonteenpiirteistä, jotka voivat vaikuttaa muiden onneen ja menestykseen.  Suomentanut Matti Norri. Helsinki:  Kautelaari, 1999.  ISBN 952-91-1824-4
Moraalituntojen teoria.  (The Theory of Moral Sentiments, 1759)  Suomentanut Matti Norri. Helsinki:  Kautelaari, 2003.  ISBN 952-99141-1-3
Kirjallisuutta

O’Rourke, P. J.: Adam Smithin Kansojen varallisuus.  (On the wealth of nations: Books that changed the world, 2006)  Suomentanut Mikko Metsämäki. Helsingissä:  Ajatus, 2008.  ISBN 978-951-20-7444-0
Emma Rothschild: Economic Sentiments: Adam Smith, Condorcet, and the Enlightenment. Harvard University Press; 2001. ISBN 978-0674004894
Aiheesta muualla

Wikimedia Commonsissa on kuvia tai muita tiedostoja aiheesta .
Wikisitaateissa on kokoelma sitaatteja aiheesta .
Lisää luettavaa aiheesta The Wealth of Nations on Wikiaineistossa
The Wealth of Nations Gutenbergissä (englanniksi)
The Wealth of Nations at MetaLibri Digital Library (englanniksi)
The Theory of Moral Sentiments at MetaLibri Digital Library (englanniksi)
Konttinen, Esa: Adam Smith – markkinoiden sivistävä vaikutus (Arkistoitu – Internet Archive) Jyväskylän yliopiston Kansalaisyhteiskunnan tutkimusportaali 8.9.2009.
Lemetti, Juhana: Adam Smith ja moderni yhteiskunta Filosofiakahvilan taltiointi, Kantti.net (MP3) 10.3.2015.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Argentiina  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  Google Scholar 
Taiteenala:  MusicBrainz 
Henkilöt:  Deutsche Biographie  DDB  Trove 
Muut:  Europeana  SNAC  IdRef 
Inquiry into the nature and causes of the wealth of nations, 1922
Adam Smithin patsas Edinburghissa.
Claude Cohen-Tannoudji

| Claude Cohen-Tannoudji |
| --- | --- |

Henkilötiedot
Syntynyt: 1. huhtikuuta 1933 Constantine, Ranskan Algeria
Kansalaisuus:   Ranskalainen
Koulutus ja ura
Tutkinnot:  École Normale Supérieure
Väitöstyön ohjaaja:  Alfred Kastler ja Pierre Daure
Instituutti:  Collège de France
Oppilaat:  Serge Haroche
Tutkimusalue:  Fysiikka
Palkinnot:   Nobelin fysiikanpalkinto (1997)
Claude Cohen-Tannoudji (s. 1. huhtikuuta 1933) on ranskalainen fyysikko, joka on tutkinut atomien ja fotonien vuorovaikutusta, muuta kvanttifysiikkaa ja optiikkaa. Hän sai Nobelin fysiikanpalkinnon vuonna 1997 yhdessä Steven Chun ja William Daniel Phillipsin kanssa kehittelemästään tavasta jäähdyttää ja ottaa kiinni atomeita laserilla.
Cohen on syntynyt Constantinessa algerian­juutalaisten vanhempien lapsena aikana, jolloin Algeria oli vielä osa Ranskaa. Hän lähti Pariisiin opiskelemaan École Normale Supérieuressa, keskeytti opintonsa mennäkseen 28 kuukaudeksi asepalvelukseen (pidennetty palvelus johtui Algerian sodasta) ja palasi opinahjoonsa, jossa väitteli vuoden 1962 lopussa. Väiteltyään hän alkoi opettaa kvanttifysiikkaa Pariisin yliopistossa.
Hän on ollut Academia Europæan jäsen vuodesta 1993.
Monique Tourret

| Mitalit> Maa:   Ranska.Naisten yleisurheilu.EM-kilpailut  | Mitalit> Maa:   Ranska.Naisten yleisurheilu.EM-kilpailut  | Mitalit> Maa:   Ranska.Naisten yleisurheilu.EM-kilpailut  | Maa:   Ranska> Naisten yleisurheilu. |
| --- | --- | --- | --- |
|  Kultaa | Split 1990 | 100 metrin aidat |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Sevilla 1991 | 60 metrin aidat |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Glasgow 1990 | 60 metrin aidat |  |
|  Hopeaa | Genova 1992 | 60 metrin aidat |  |
|  Pronssia | Tukholma 1996 | 60 metrin aidat |  |
Monique Tourret  (o.s. Éwanjé-Épée, s. 11. heinäkuuta 1967 Poitiers, Vienne, Ranska) on entinen ranskalainen yleisurheilija. Hän saavutti 100 metrin aitajuoksussa Euroopan mestaruuden sekä hallikisoissa neljä arvokisamitalia.
Monique Tourret, silloiselta nimeltään Éwanjé-Épée, voitti 100 metrin aitajuoksussa juniorien Euroopan mestaruuden vuonna 1985. Stuttgartin EM-kilpailuissa 1986 hän karsiutui välierissä ajalla 13,39; alkuerissä hän juoksi ajan 13,16. Soulin 1988 olympialaisissa hän sijoittui seitsemänneksi ajalla 13,14; välierissä hän juoksi ajan 12,95. Splitin EM-kilpailuissa 1990 hän voitti kultaa ajalla 12,79; välierissä hän juoksi ajan 12,66.
Tourret sijoittui Tokion MM-kilpailuissa 1991 neljänneksi ajalla 12,84. Barcelonan 1992 olympialaisissa hän karsiutui alkuerissä ajalla 13,73, ja samoin kävi Helsingin EM-kilpailuissa 1994 (loppuaika 13,29) ja Göteborgin MM-kilpailuissa 1995 (13,13). Atlantan 1996 olympialaisissa hän pääsi ensimmäisistä alkueristä jatkoon ajalla 13,12 mutta karsiutui puolivälierissä ajalla 13,17.
Sevillan MM-hallikilpailuissa 1991 Tourret saavutti 60 metrin aitajuoksussa hopeaa ajalla 7,90. Barcelonan MM-hallikilpailuissa 1995 hän sijoittui neljänneksi ajalla 7,98.
EM-hallikilpailuissa Tourret saavutti hopeaa Glasgow'ssa 1990 Ranskan ennätyksellä 7,84 ja Genovassa 1992 ajalla 7,99 sekä pronssia Tukholmassa 1996 ajalla 8,09. Haagin EM-hallikilpailuissa 1989 hän sijoittui viidenneksi ajalla 8,22.
Monique Tourret voitti Ranskan mestaruuden ulkoradoilla 100 metrin aitajuoksussa vuosina 1989, 1990 ja 1991 sekä sisäradoilla 60 metrin aitajuoksussa vuosina 1991 ja 1992. Hän teki 100 metrin aitajuoksussa kahdesti Ranskan ennätyksen: elokuussa 1989 hän juoksi ajan 12,65 ja kesäkuussa 1990 ajan 12,56. Cindy Billaud sivusi ennätystä heinäkuussa 2014. Sisäradoilla Tourret juoksi Ranskan ennätykset 50 metrin aitajuoksussa (6,81) ja 60 metrin aitajuoksussa (7,84).
Henkilökohtaiset ennätykset

50 metrin aitajuoksu (hallissa): 6,81 (1991)
60 metrin aitajuoksu (hallissa): 7,82 (1991)
100 metrin aitajuoksu: 12,56 (1990)
Korkeushyppy: 174 (1985), hallissa 175 (1986)
Pituushyppy: 623 (1985)
Seitsenottelu: 5 493
Serge Firca

Serge Firca (s. 11. maaliskuuta 1948 Vittel) on entinen ranskalainen yleisurheilija. Hänen päälajinsa oli kolmiloikka.
Firca sijoittui Ateenan EM-kilpailuissa 1969 kolmiloikassa kahdeksanneksi tuloksella 15,94 m. Karsinnassa hän hyppäsi myötätuulituloksen 16,40 m. Helsingin EM-kilpailuissa 1971 hän karsiutui tuloksella 15,79 m. Ranskan mestaruuden hän voitti vuosina 1969 ja 1971. Ranskan ennätystä 176-senttinen ja 73-kiloinen Firca paransi kahdesti: vuonna 1969 tulokseen 16,33 m ja seuraavana vuonna tulokseen 16,37 m.
Henkilökohtaiset ennätykset

Pituushyppy: 757 cm (1974)
Kolmiloikka: 16,38 m (1972)
Gerd Faltings

Gerd Faltings
Gerd Faltings (s. 28. heinäkuuta 1954 Gelsenkirchen-Bauerissa) on saksalainen matemaatikko. Hänet tunnetaan työstään algebrallisen geometrian parissa.
Vuosina 1972–1978 hän opiskeli matematiikkaa ja fysiikkaa Münsterin yliopistossa. Vuonna 1978 hänestä tuli filosofian tohtori matematiikan alalla Münsterin yliopistosta. Hän oli tuolloin Münsterin yliopiston apulaisprofessori. Vuodesta 1982 vuoteen 1984 Faltings oli Wuppertalin yliopiston professori ja vuosina 1985–1994 hän työskenteli professorina Princetonin yliopistossa.
Falting sai Fieldsin mitalin vuonna 1986 todistettuaan Mordellin otaksuman, jonka mukaan jokainen lukukunnassa K määritelty epäsingulaarinen projektiivinen käyrä, jonka genus g > 1, sisältää äärettömän monta K-rationaalista pistettä.
Vuodesta 1995 Faltings on ollut Max Planck -matematiikan instituutin johtaja Bonnissa. Vuonna 1996 Falting sai Gottfried Wilhelm Leibniz Prize -palkinnon Deutsche Forschungsgemeinschaftilta, joka on korkein saksalaiselle tutkijalle myönnettävä palkinto.
Hän on ollut Academia Europæan jäsen vuodesta 2014.
Palkintoja

Dannie Heinemann Prize (1983)
Fieldsin mitali (1986)
Guggenheim Fellowship (1988/1989)
Gottfried Wilhelm Leibniz Prize (1996)
Kuningas Faisalin kansainvälinen palkinto 2014
Cestiuksen pyramidi

Cestiuksen pyramidi
Cestiuksen pyramidi on osa Aurelianuksen muuria. Taustalla Porta San Paolo.
Cestiuksen pyramidi (lat. Sepulchrum Caii Cestii, ital. Piramide Cestia) on antiikkinen hautamuistomerkki Roomassa.
Egyptin pyramideja jäljittelevä, mutta esikuviaan huomattavasti suipompi monumentti rakennettiin roomalaisen virkamiehen ja kansantribuunin Gaius Cestius Epulon viimeiseksi leposijaksi 18–12 eaa. Se on rungoltaan tiilellä päällystettyä betonia, joka on verhottu marmorilaatoin. Perustukset ovat travertiinia. Sisällä on holvattu yksinkertainen hautakammio mitoiltaan (pituus) 5,95 m × (leveys) 4,10 m × (korkeus) 4,80 m. Hautamuistomerkin korkeus on 27 metriä. Pyramidi sijaitsee Ostian satamakaupunkiin johtavan ulosmenotien Via Ostiensiksen varrella lähellä Porta San Paolon kaupunginporttia, protestanttisen hautausmaan (Cimitero acattolico) kupeessa. Pyramidi on säilynyt erinomaisesti, koska se liitettiin osaksi Rooman puolustusjärjestelmää Aurelianuksen muuria.
Monumentissa on piirtokirjoitus, joka kuuluu:
Aiheesta muualla

Vedute di Roma: Kalervo Koskimiehen kuvia
Wikimedia Commonsissa on kuvia tai muita tiedostoja aiheesta .
Diego de Almagro

Diego Almagro
Diego de Almagro (1475 – 8. heinäkuuta 1538) oli espanjalainen konkistadori, Francisco Pizarron kumppani ja kilpailija. Hän oli ensimmäinen eurooppalainen Chilessä.
Vuonna 1525 Almagro lähti Pizarron veljesten kanssa tutkimaan ja ryöstämään Perun aluetta. Matka epäonnistui täysin, ja Almagro menetti toisen silmänsä. Tyytymättömänä siihen, miten Pizarro sai hyvän aseman Perussa, sai hän luvan lähteä valloittamaan alueita Perusta etelään. Hän ylitti vuonna 1535 Andit ja kulki joukkoineen Aconcagua-joelle asti, mistä kääntyi takaisin kohdattuaan vihamielisiä intiaaneja. Hän palasi raskaan reitin Atacaman autiomaan läpi ja jäi ilman toivomiaan rikkauksia ja valloituksia.
Almagro surmattiin vuonna 1538 Chilen eurooppalaisten välisessä sisällissodassa hänen yritettyään kaapata valtaa ja rikkauksia Pizarrolta. Vastaavasti Almagrolle uskolliset miehet surmasivat Pizarron vuonna 1541.
Aiheesta muualla

Kuvia tai muita tiedostoja aiheesta Diego de Almagro Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Chile  Espanja  Ranska  BnF data  Argentiina  Saksa  Yhdysvallat  Alankomaat 
Henkilöt:  Deutsche Biographie  DDB 
Muut:  SNAC  IdRef
John Gabriel Borkman

| John Gabriel Borkman |
| --- | --- |

Kirjoittaja:  Henrik Ibsen
Kirjoitettu:  Kristianiassa vuonna 1896
Alkuperäiskieli:  norja
Tyylilaji:  draama
Tapahtumapaikka ja -aika:  Rentheim-suvun kartano Norjan pääkaupungin ulkopuolella talvisena iltana 1890-luvun lopulla
Kantaesitys:  10. tammikuuta 1897
Kantaesityspaikka:  Suomalainen teatteri ja Svenska Teatern, Helsinki
Näytelmän esitys Svenska Teaternissa Helsingissä vuonna 1922.
John Gabriel Borkman on norjalaisen Henrik Ibsenin kirjoittama nelinäytöksinen näytelmä vuodelta 1896. Näytelmä käsittelee ahneutta, kunnianhimoa ja lunastusta.
Ibsen kirjoitti John Gabriel Borkmanin Kristianiassa vuonna 1896. Näytelmä julkaistiin ensi kerran kirjana joulukuussa 1896 ja siitä otettiin 12 000 kappaleen painos. Kysynnän vuoksi siitä otettiin 3 000 kappaleen lisäpainos. Sen kustansi Gyldendalske Boghandel, ja se sai pääosin myönteisen vastaanoton. Näytelmän ensimmäinen julkinen esitys oli lausuntaesitys Avenue Theatressa Lontoossa 14. joulukuuta vuonna 1896. Se sai varsinaisen kantaesityksensä samanaikaisesti Suomalaisessa teatterissa ja Svenska Teaternissa Helsingissä 10. tammikuuta vuonna 1897. Molemmat tuotannot saivat sekä kriitikoilta että katsojilta myönteisen vastaanoton.
Näytelmän ovat suomentaneet Jalmari Finne ja Katri Palola.
Juoni

Näytelmä sijoittuu Rentheim-suvun kartanoon Norjan pääkaupungin ulkopuolella talvisena iltana 1890-luvun lopulla. Nimihenkilö John Gabriel Borkman on häpäisty entinen pankinjohtaja, joka on vuosien ajan pitänyt matalaa profiilia talousskandaalin jälkeen. Kun hän palaa perheensä luo, jännitteitä syntyy, kun menneisyyden vääryydet nousevat pintaan ja pitkään pidetyt salaisuudet paljastuvat.
Juoni > Henkilöhahmot

Näytelmän henkilöhahmot ovat:
John Gabriel Borkman, entinen pankinjohtaja
Gunhild Borkman, Johnin vaimo
Erhart Borkman, Johnin ja Gunhildin ylioppilaspoika
Ella Rentheim, Gunhildin kaksoissisar
Fanny Wilton
Vilhelm Foldal, virastokirjuri
Frida Foldal, virastokirjurin tytär
sisäkkö
Esityshistoriaa

Kantaesityksestään lähtien John Gabriel Borkmania on aktiivisesti esitetty eri kielillä teattereissa ympäri maailmaa. Näytelmä on tuotettu esimerkiksi Broadwaylla New Yorkissa kuudesti vuosien 1897–1981 välillä. New Yorkissa näytelmää on esitetty lisäksi Off-Broadwaylla vuonna 1977. Lontoossa näytelmää on esitetty muun muassa National Theatren esittämänä vuosina 1975–1976 ja 1996–1997. Se oli ehdolla viiden Olivier-palkinnon saajaksi vuoden 1997 gaalassa.
Suomessa John Gabriel Borkmania on esitetty maailmankantaesityksensä jälkeen muun muassa Kansallisteatterissa vuosina 1909 ja 1967, Tampereen Teatterissa vuonna 1915 sekä Wasa Teaterissa vuonna 2014.
Kirjallisuutta

Ibsen, Henrik: John Gabriel Borkman. (John Gabriel Borkman, 1896.) Suomentanut Katri Palola. Julkaisussa Valitut draamat 7.  Porvoo:  WSOY, 1962.
Aiheesta muualla

Kuvia tai muita tiedostoja aiheesta John Gabriel Borkman Wikimedia Commonsissa
John Gabriel Borkman luettavissa englanniksi Gutenberg-projektin sivustolla
Cristopher Toselli

Cristopher Toselli vuonna 2017.
Cristopher Benjamín Toselli Ríos (s. 15. kesäkuuta 1988 Antofagasta) on chileläinen jalkapallomaalivahti. Hän on pituudeltaan 183-senttimetrinen ja edustaa Chilen pääsarjassa pelaavaa Universidad de Chileä. Hänellä on myös Italian kansalaisuus.
Toselli on edustanut usallaan useita chileläisseuroja, minkä lisäksi hän on pelannut myös Argentiinassa ja Meksikossa. Hänen uransa merkittävin seura on ollut Universidad Católica, jonka kanssa hän on voittanut viidesti Chilen pääsarjamestaruuden, kahdesti Chilen supercupin ja kerran Chilen cupin. Hän on voittanut jälkimmäisen myös kerran nykyisen seuransa kanssa. Toselli valittiin Chilen vuoden jalkapalloilijaksi 2013.
Toselli debytoi tammikuussa 2007 Chilen alle 20-vuotiaiden maajoukkueessa ja edutusjoukkueessa kolme vuotta myöhemmin. Hän on voittanut merkittävimpänä Copa Américan 2016. Toselli kuului joukkueen kokoonpanoon MM-kilpailuissa 2014, mutta ei pelannut turnauksessa otteluakaan. Hän on pelannut helmikuulle 2025 mennessä yhdeksän A-maaottelua.
Aiheesta muualla

Kuvia tai muita tiedostoja aiheesta Cristopher Toselli Wikimedia Commonsissa
Chilen joukkue – Jalkapallon MM-kilpailut 2014
1 Bravo |
2 Mena |
3 Albornoz |
4 Isla |
5 Silva |
6 Carmona |
7 Sánchez |
8 Vidal |
9 Pinilla |
10 Valdivia |
11 Vargas |
12 Toselli |
13 Rojas |
14 Orellana |
15 Beausejour |
16 Gutiérrez |
17 Medel |
18 Jara |
19 Fuenzalida |
20 Aránguiz |
21 Díaz |
22 Paredes  |
23 Herrera |
Valmentaja Sampaoli
Sacred Crucifix

| Sacred Crucifix |
| --- | --- |

 Feast of Maggots II. Kantakrouvi, Oulu 2023
Tiedot
Toiminnassa:  1987–1990, 1993–1996, 2002–
Tyylilaji:  death metal, thrash metal
Kotipaikka:  Oulu
Laulukieli:  englanti
Jäsenet:  Miku Mertanen, laulu, bassokitara   Tommi Määttä, kitara   Pasi Härkönen, kitara   Sami Mustonen, rummut  
Levy-yhtiö:  CFTN Distribution, 2008–2009   Verikauha Records, 2005   Poison Arrow, 2004  
Infobox OKNimi-testi OK: 
Sacred Crucifix on suomalainen death metal -yhtye joka on perustettu Kuusamossa 1987. Nykyinen kotipaikka on Oulu. Sen musiikissa voi kuulla myös thrash metallin tuomia vaikutteita. Yhtyeen aktivoiduttua on nykyisellä kokoonpanolla tarkoitus tehdä uutta musiikkia sekä keikkoja. Elokuussa 2024 tehdyllä singleksi luokitetulla teoksella ”Promo 2024” on kolme kappaletta.
Yhtye on Suomen vanhimpia death metal -yhtyeitä. Erityisesti 1980-luvun lopulla Pohjois-Suomessa thrash metal oli suosittua ja paikallisesti esiintyviä yhtyeitä oli runsaasti. Jotkut yhtyeet, kuten Airdash ja A.R.G., levyttivät suurille levy-yhtiöille, mutta esimerkiksi Crematory, Mengele (myöhemmin nimillä Insomnia ja Wengele), Maple Cross ja Sacred Crucifix olivat merkittäviä paikallisia vaikuttajia Oulun läänin ja Etelä-Lapin alueella.